**«Қарттарым аман- саумысың!» атты мерекелік шара**

Домбыра дастаны үйірмесінің жетекшісі:Алькенова Г.А.

 **1.Жүргізуші:** Қадірлі ата-әжелер бүгінгі «Қарттарым аман-саумысың» атты мерекелік шараға қош келдіңіздер!

«Рақым»Балалардың бос уақытын қамыту клубының балалары сіздерді шын жүректен құттықтайды! Сіздерге зор денсаулық, ұзақ ғұмыр тілейміз! Сіздер жас ұрпаққа әрқашан төзімділіктің, даналықтың үлгісі болып келесіздер!.

**Ортада: Домбырашылар квартеті шығады!**

**2. Жүргізуші**:

Зымыраған сағат тілінің шексіз тықылдап соғуына мән бермеген біз уақыттың қалай жылдам өтіп кеткенін сезбей қалыппыз. Енді міне, алдымызда 1- қазан қарттар күні мерекесі жақындап қалды. Неткен шіркін уақыт десеңші, осылайша ортамызда жүрген қарияларымыздың бір кезде елі, халқы, келешек ұрпағы үшін жасаған игі істері ерекше орын алады. Қазіргі кезде біздің мемлекетімізде қарттарға үлкен мән беріп, көңіл аударып, жан- жақты үкімет тарапынан қамқорлық жасалуда. Қазақстанның өсіп- өркендеуіне, еліміздің бейбітшілік тыныш өмір кешуіне өз үлестерін қосқан осы ардақты да аяулы қарттарымыздың арқасы деп есептейміз. Міне, енді қарттар күні саналы ғұмырларын Отан деп, тынымсыз еңбектерімен мемлекетіміздің негізін салуға жол ашқан алдыңғы буын аға- апаларымыздың төл мерекесі. Олардың өмір жолдары бүгінгі ұрпаққа табылмас қазына.

**1. Жүргізуші:**

Қарттар – біздің асыл қазынамыз. Бүгін қарттар күніне орай «Қарттарым аман-саумысың» атты мерекелік шараны бастағалы отырмыз. Олай болса осында отырған аталарымыз бен апаларымыздың мейрамы құтты болсын! Шараны бастамас бұрын сөз кезегін «Рақым» клубының меңгеңрушісі Қанашев Берікболат Қанашұлына береміз.

Мерекелереніңіз құтты болсын ата-апа!

Көкіректен жыр төгілмей жата ма!

Зейнетіне жеттіңіздер өмірдің,

Кенеліп бір ілтипатты батаға!

**1. Наурызбай Айдананы «Әке» қарсы алыңыздар!!**

**2. Жүргізуші**

Ақылы теңіз дария.

Көп өнеге сөзі бар,

Сөзі – соқпақ, сөзі – нәр.

Ата салты ардақты,

Әрбір сөзі салмақты.

Сол сөздерді ұқпасаң,

Тістерсің бір күн бармақты!

**2. *Ән Дінмұхаммедтің орындауында «Қазақ жастары»***

1. **Жүргізуші:**

 Көңіл жетім болмаған соң сыңары,

Жас баладай жаутаңдаған жанары,

Қайта – қайта қарағың кеп тұрады,

Қағыс естіп қалбақтайды баладай

Мәпелеңдер қарт біткенді аялап

Ниеті ақ, көңілі кең даладай,

Кімге болсын қарттық жетер аяңдап.

 **3. Күй орындайтын квартет**

**2. Жүргізуші:**

Сәл еңкейген нұр жүзінен әл тайып,

Қуат кетіп бара жатыр қартайып.

Отбасында, бала – шаға қасында

Жетпістер мен сексендер жүр қалқайып.

**4.Айтахмет Жанна «Бейбітшілік» әнімен қарсы алыңыздар!**

**1**. **Жүргізуші:** Ақиқатты айқындап жариялар

Бара жатыр азайып қариялар.

Дауыл тұрса бүлк етіп толқымайтын

Бара жатыр сарқылып дариялар.

 **5. Би «Қар жорға»**

**2 Жүргізуші:**

Ақыл айтып жүрмесе қасымызда,

Сонда орнайды жетімдік басымызға.

Жалаңашқа шекпенін шешіп беріп,

Бір күлшесін бөліскен ашымызға.

Неменеңе жетістің, бала батыр,

Қариялар азайып бара жатыр…
**6. «Флешмон» биі орындайтын Шұғыла**

 **1. Жүргізуші:** Гүл-гүл жайнап әріміз

Кірді біздің сәніміз !

«Қарттар күні» тойымен !

Құттықтаймыз бәріміз!

**2 Жүргізуші**

Құрметті қонақтар «Қарттарым аман-саумысың» атты мерекелік шара өз мәресіне жетті. Бірақ , біз сіздерге «Қош демейміз!»

«Батамен ел көгерер, жаңбырменен жер көгерер» дегендей ата-әжелерімізден бата сұраймыз!

**Келесі кездескенше қош сауболыңыздар!**